Pendhidhikan dasar lan madyanipun dipunpungkasi ing dhaérah miyosipun. Pungkas SMP, Trim Sutedjo nglajengaken pasinaonipun ing Sekolah Guru B (SGB) PIRI Yogyakarta, ngantos lulus ing taun 1956. Sesampunipun tamat saking SGB, panjenenganipun dados dwija Sekolah Rakyat ing Tlogoreja,Giritantra, Wonogiri, Jawi Madya. Wiwit dados dwija (1957) panjenenganipun miwiti nyerat, ingkang utamanipun "guritan". Ananing pajenenganipun boten lami ing Wonogiri, amargi kapinginanipun ing bidang panyeratan kang ageng. Sahéngga penjenenganipun menyang wonten ing Jakarta ing taun 1963, kanthi pangarep saged ngrembakaken bakatipun ing panyeratan kréatif.